
2024.gada 14.novebra sēdē (protokols Nr. SIA RNP 2024/69 – 1)
sniegtās atbildes uz jautājumiem par iepirkuma
“E-rēķinu nosūtīšanas pakalpojums”,
identifikācijas numurs SIA RNP 2024/69, nolikumu

	Nr.p.k.
	Jautājums
	Atbilde

	1. 
	Nolikuma 4.4.1. punkts:
“4.4.1. Pretendentam iepriekšējo trīs gadu laikā (no 2021.gada līdz piedāvājuma iesniegšanas dienai) ir pieredze:
1) vismaz 2 (divu) līgumu izpildē, kuru ietvaros nodrošināts e-rēķinu nosūtīšanas pakalpojums un kopējā sniegto pakalpojuma summa ir ne mazāka kā 10 000 EUR bez PVN, ja pretendents piedāvājumu iesniedz 1.iepirkuma priekšmeta daļā;
2) vismaz 1 (viena) līguma izpildē, kura ietvaros nodrošināts  e-rēķinu nosūtīšanas pakalpojums un sniegtā pakalpojuma summa ir ne mazāka kā 3 000 EUR bez PVN, ja pretendents piedāvājumu iesniedz 2.iepirkuma priekšmeta daļā.”
Kas šajā gadījumā ir domāts ar definējumu “Sniegto pakalpojumu summa”? Tā ir e-rēķinu summa, e-rēķinu komisijas maksu summa?  

	Iepirkuma komisija skaidro, ka iepirkuma nolikuma 4.4.1.punktā norādīto pakalpojumu summa ir pasūtītāja veikta samaksa pretendentam par sniegto pakalpojumu, kas var būt definēta arī kā komisijas maksa. 

	2. 
	E-rēķinu izsūtīšana uz citu banku ir samērā jauns pakalpojums, kas ieviests nesen un praksē uzņēmumu, kas izmanto vienu banku e-rēķinu izsūtīšanai uz vairākām bankām ir neliels, tādēļ tik augsti definēta pakalpojuma summa kā 3 000 EUR neļauj kandidēt uz šo sadaļu pretendentam, kas reāli nodrošina šo pakalpojumu, bet šādu pakalpojuma summu nesasniedz dēļ tirgus situācijas pakalpojuma izmantojamībā. 

	Iepirkuma komisija skaidro, ka iepirkuma nolikumā noteiktais pieredzes apjoms katrā Iepirkuma priekšmeta daļā, izriet no Pasūtītājam nepieciešamā pakalpojuma apjoma. Turklāt noteiktais apjoms kvalifikācijas prasībās ir ievērojami mazāks nekā iepirkuma priekšmeta apjoms. Vienlaikus, pasūtītājam nepieciešams pārliecināties par pretendenta pieredzi un spēju nodrošināt pakalpojumu nepieciešamajā apjomā. Samazinot nepieciešamās pieredzes apjomu, Pasūtītājam  pastāv risks, ka līguma slēgšanas tiesības iegūs pretendents, kas nespēs realizēt līgumu. Vēršam uzmanību, ka, lai varētu izpildīt iepirkuma nolikumā noteiktās pieredzes prasības, pretendents var veidot piegādātāju apvienības, kā arī balstīties uz trešās personas pieredzi.

	3. 
	Nolikuma 4.4.1.1. apakšpunkts:
“4.4.1.1. Pretendenta sagatavots pieredzes saraksts saskaņā ar Iepirkuma nolikuma 4.pielikumā pievienoto veidni, par katru iepirkuma priekšmeta daļu atsevišķi, klāt pievienojot pozitīva rakstura atsauksmi (vai citu pieredzes apliecinošu dokumentu, no kura iepirkuma komisija spēs pārliecināties par veikto pakalpojumu, piemēram, pavadzīmes, abpusēji parakstīts rēķins, akts utml.) no katra pasūtītāja norādīto līgumu un tā ietvaros sniegto pakalpojumu.”
Saskaņā ar likumu, pretendentam nav tiesības izpaust ziņas par noslēgtajiem līgumiem ar uzņēmumiem un līgumu nosacījumiem (tai skaitā pakalpojuma summām), detaļām.  
Aicinām šo sadaļu aizstāt ar bankas pieredzes aprakstu, minot tajā kopējo uzņēmumu skaitu, kas šo pakalpojumu izmanto, izsūtīto e-rēķinu apjomu un tamlīdzīgi. 


	Iepirkuma komisija paskaidro, ka iepirkuma nolikumā noteiktās prasības iesniegt dokumentus, kas apliecina pretendenta sniegto pakalpojumu atbilstību iepirkuma nolikuma 4.4.1.noteiktajām prasībām, noteiktas, lai Iepirkuma  komisija spētu pārliecināties par pretendentu atbilstību līguma izpildei. Saskaņā ar Komercnoslēpuma aizsardzības likuma 4.panta 5.punktu komercnoslēpuma iegūšana ir likumīga, ja tā iegūta publiskajā iepirkumā vai citu valsts pārvaldes funkciju vai uzdevumu īstenošanas ietvaros. Tas nozīmē, ka komercnoslēpuma saņemšana ir pieļaujama, ja tā nepieciešama, lai veiktu publisko iepirkumu. Turklāt, saskaņā ar Komercnoslēpuma aizsardzības likuma 6.panta pirmo daļu pretendentiem, iesniedzot piedāvājumu iepirkumā, ir tiesības iepirkuma komisijai norādīt, kura informācija ir īpaši aizsargājama un nekādā veidā nav izpaužama trešajām personām. Papildus minētajam informējam, ka katrs Iepirkuma komisijas loceklis, uzsākot iesniegto piedāvājumu vērtēšanu paraksta apliecinājumu par to, ka visa konfidenciālā informācija, kas nonāks Iepirkuma komisijas locekļa rīcībā Iepirkuma laikā, tiks izmantota tikai piedāvājumu vērtēšanai.

	4. 
	Nolikuma 4.4.1.1. apakšpunkts:
“Ja pretendents piesakās uz abām iepirkuma priekšmeta daļām, tad vienā daļā norādītie līgumi nedrīkst atkārtoties otrā daļā.”
Saskaņā ar likumu, pretendents nedrīkst izpaust ziņas par noslēgtajiem līgumiem un to nosacījumiem. 

	Lūdzu skat. atbildi uz 3.jautājumu.


	5. [bookmark: _Hlk80965273]
	Nolikuma 9.3.  punkts. Ar Pretendentu, kam piešķirtas līguma slēgšanas tiesības, tiek noslēgts līgums saskaņā ar Iepirkuma nolikuma 11.pielikumā pievienoto līguma projektu un Pretendenta piedāvājumu.

Ņemot vērā līdzšinējo sadarbību ar uzņēmumu e-rēķinu pakalpojuma nodrošināšanā, kā arī to, ka līguma projektā nav iekļautas būtiskas pakalpojuma nodrošināšanas detaļas, kā alternatīvu aicinām atļaut izmantot bankas e-rēķinu līguma formu un noteikumus, kurus attiecīgi uzņēmums var papildināt no savas puses un abas puses attiecīgi to saskaņo. 

	Iepirkumu komisija paskaidro, ka Iepirkuma līguma projekts nosaka būtiskos līguma nosacījumus. Līguma slēgšanas procesā pasūtītājs ar līguma tiesību ieguvušo pretendentu var Līgumam pievienot papildus dokumentus, kas precizē ar līguma izpildi saistītos jautājumus un, kas nav pretrunā ar Līguma projektā noteiktajām Līguma būtiskajām sastāvdaļām.

	7.pielikums – Tehniskā specifikācija. Vai saprotam pareizi, ka tehniskā specifikācija pretendentam nav jāiesniedz un nolikumam pievienotā specifikācija ir jāpieņem zināšanai, ka e-rēķinu process tiek organizēts saskaņā ar to?

	Iepirkumu komisija paskaidro, ka iepirkuma nolikuma 7.pielikums “Tehniskā specifikācija” nosaka tehniskos nosacījumus un kārtību kādā jānodrošina pakalpojums. Pretendentam nav jāiesniedz savs alternatīvs tehniskais piedāvājums.

	Iepirkuma līguma projekts
Iepirkuma līguma 4.punkts.
4.2.  Pasūtītājs veic samaksu par kvalitatīvu, savlaicīgu, Līguma noteikumiem, tā pielikumiem un normatīvajiem aktiem atbilstoši sniegtu Pakalpojumu reizi mēnesī 30 (trīsdesmit) kalendāro dienu laikā no dienas, kad Izpildītājs ir iesniedzis Pasūtītājam šādus dokumentus:
4.2.1. Atskaiti par e-rēķinu automātiskās apmaksas līgumiem;
4.2.2. Atskaiti par maksājumiem, kas veikti saskaņā ar e-rēķinu automātiskās apmaksas līgumiem;
4.2.3. Ikmēneša rēķinu par iepriekšējā mēnesī sniegto Pakalpojumu.
4.3. Izpildītājs rēķinus par iepriekšējā mēnesī sniegto Pakalpojumu iesniedz Pasūtītājam līdz kārtējā mēneša 5. (desmitajam) datumam. Izpildītājs iesniedz Pasūtītājam rēķinus elektroniski Līguma 11.1.2. apakšpunktā noteiktajā kārtībā. Elektroniski sagatavoti un iesniegti rēķini ir derīgi bez paraksta, un Pasūtītājs piekrīt šādam nosacījumam.”
Gadījumā, ja pakalpojuma sniedzējs ir banka, tad e-rēķinu komisijas maksas tāpat kā pārējo bankas pakalpojumu maksas, nogrāmatojas automātiski no uzņēmuma konta kredītiestādē, detaļā atspoguļojot skaidrojumu un papildus piestādot uzņēmumam informatīvu rēķinu par komisijas maksas ieturējumu un PVN. Aicinām akceptēt arī šādu kārtību.
	Iepirkumu komisija paskaidro, ka Iepirkuma līguma projekts nosaka būtiskos līguma samaksas nosacījumus. Līguma slēgšanas procesā Pasūtītājs ar līguma tiesību ieguvušo pretendentu var precizēt apmaksas kārtību, cik tālu nav pretrunā ar Iepirkuma līguma projektā noteiktajiem apmaksas noteikumiem. 

